Taiwan

Taiwan (台灣) on saari manner-Kiinan rannikolla Fujianin maakunnan kohdalla, noin 200km Shanghaista etelään ja noin 200km mantereesta. Pohjoisessa on Japani ja etelässä Filippiinit. Taiwaniin kuuluu myös ympäröiviä pikkusaaria. Näkökulmasta riippuen joko Kiinan laillisen hallituksen tyyssija tai sitä vastaan kapinoiva kapinallinen provinssi, saarta hallitsevaa Kiinan tasavaltaa (Republic of China) ei ole virallisesti tunnustanut kuin kourallinen maita, mutta Taiwan ei ole antanut epämääräisen laillisen statuksen häiritä talouskasvuaan.



Kaupungit

 * Taipei 台北
 * Kaohsiung 高雄
 * Taichung 台中
 * Tainan 台南
 * Taitung 台東

Muut kohteet

 * Alishan 阿里山
 * Kenting
 * Riyuetan 日月潭(Sun Moon Lake)
 * Qinmen 金門
 * Penghu 澎湖

Ymmärrä
Kun eurooppalaiset (Portugilaiset 1544) ensimmäisen kerran näkivät Taiwanin saaren he sanoivat "Ilha Formosa" "kaunis saari", ei ole tietoa sanoivatko he sen jokaisen näkemänsä saaren kohdalla, mutta Taiwanin kohdalla se pitää paikkansa. Taiwanilaiset ovat todella ystävällisiä matkailijoita kohtaan ja auttavat mielellään tarvittaessa. Taiwanisaa on erittäin laaja ruokavalikoima erillaisista kiinalaisista keittiöistä muiden Aasian maiden herkkuihin. Taiwanissa on mahdollista yhtenä päivänä shoppailla yhdessä Aasian tiheimmin asutussa kaupungissa (Taipei) ja toisena rentoutua eteeristen vuorien lomassa. Kulman takaa voi tulla vastaan Nokian lumilautailu show 30 asteen helteessä tai vaikka mystinen uskonnollinen rituaali temppelissä.

Tule
Suomalaiset eivät tarvitse viisumia korkeintaan 90 päivän oleskeluun. Suomi ei ole tunnustanut Kiinan tasavaltaa, mutta Taipein kaupungilla on edustusto Helsingissä (WTC, Aleksanterinkatu 17, +358-9-6829 3800, ), jolta voi anoa viisumeita pidempään oleskeluun.

Lentokoneella
Suoria lentoja Suomesta Taiwaniin ei ole. Nopeimmat reitit kulkevat joko Hong Kongin tai Japanin kautta ja yleensä halvin on KLM Amsterdamin ja Bangkokin kautta. Halvimmillaan lipun voi saada n.1000€. Mielenkiintoinen vaihtoehto on ostaa Stockmanin hulluilta päiviltä lento Hongkongiin n.500€ ja sitten halpalentoyhtiöllä Taipeihin. Nykyisin myös Pekingistä Taipeihin pääsee lentäen.

Laivalla
Japanista Okinawan saarelta on Arimuran lauttoja Keelungin ja Kaohsiungin satamiin kaksi kertaa viikossa. Reissu kestää lyhimmilläänkin 28 tuntia, mutta laiva poikkeaa useammalle pienelle saarelle matkan varrella.

Lentäen
Kotimaan lennoilla pääsee Taiwanin pääsaaren päästä päähän alle tunnissa ja myös monille pienemmille saarille.

Junalla
Taiwanin rautatieverkosto kulkee lähinnä pohjois-eteläsuunnassa saaren muodon ja keskellä olevan vuoriston takia. Itärannikkoa pitkin kulkeva rata oli aikanaan insinööritaidon ihmeitä: se taiteilee vuoren ja meren välissä ja puhkoo useita vuoria. Toinen mielenkiintoinen reitti kulkee meren tasolta Chiayista vuoristoon AliShaniin (2216mm) Etelä-Taiwanissa. Japanilaiset rakennuttivat sen aikoinaan (1912) siirtääkseen vuorilta hakattuja puita alas. Se on kapearautatie (762mm) ja kiemurtelee 86 kilometrin matkan ylös Alishaniin tehden välillä täysiä silmukoita.

Taiwanin uusi ylpeys on vuonna 2007 käyttöön otettu Taiwan High Speed Rail -luotijuna (THSR, kiinaksi 高鐵 gāotiě), joka ampaisee 300 kilometrin tuntivauhtia saaren halki Taipeista Kaohsiungiin jopa 90 minuutissa. Matka japanilaista Shinkansen-tekniikkaa käyttävällä junalla on silkinpehmeä, kaikki kyltit ja kuulutukset ovat englanniksi ja junista löytyy jopa juoma-automaatteja. Yksisuuntainen matka radan päästä päähän maksaa NT$1490 ja junia kulkee noin kaksi kertaa tunnissa.

Bussilla
Kaupunkien sisällä kulkeviin busseihin käy joko matkakortti tai tasaraha. Tasaraha laitetaan tasapainotettuun laatikkoon, ja kun oikea paino on siinä, keikahtaa se ja rahat putoavat alas. Bussilinjoista ei ole ollut saatavilla englannin kielistä reittikarttaa, mutta kysy paikallisilta nuorilta, he auttavat miellään ulkomaalaisia. Kaupunkien välillä kulkee nykyaikaisin mukavuuksin varustettuja busseja, joiden ainoa epämukavuus voi olla karaoken laulanta. Mutta yleensä Taiwanilaiset nukkuvat busseissa (kuten myös junissa, metroissa, lentokoneissa). Bussiasemilla on englannin kieliset opasteet.

Taksilla
Taiwanissa taksit ovat edullisia, luotettavia, ystävällisiä ja rehellisiä: voit saada jopa hinnasta takaisin, jos kuski ajaa väärin. Taksit myös käyttävät aina taksamittaria. Taksikuskit eivät puhu englantia, joten osoite on hyvä olla mukana joko kiinaksi kirjoitettuna tai sitten opettelet ääntämään osoitteen oikein, joka on joskus kieltä osaavallekin hankalaa. Hotelleilla ja muilla merkittävillä kohteilla joilla on englantilainen nimi, on myös kiinalainen nimi ja taksikuskit osaavat vain kiinalaisen. Taksit ottavat kyytiin mistä vaan, joten nosta kättä reippaasti niin pysähtyvät. Taipein miljoonakaupungissa on niin paljon takseja, ettei ole varsinaisesti mitään pullonkaula-aikoja, niin kuin esimerkiksi sateella ja kauppojen sulkemisaikaan Singaporessa. Ruuhka-aikoinakin takseja saa helposti, mutta matkan teko on erittäin hidasta.

Metrolla
Suurimmissa kaupungeissa (Taipei, Kaohsiung) on metro, paikallinen nimi on MRT (Mass Rapid Transit). Sen käyttö on helppoa, kaikki asemakartat ja kuulutukset ovat myös englanniksi. Moniin nähtävyyksiin Taipeissa pääsee helpoiten metrolla, joten tutki metrokarttaa ennen kuin lähdet. Metroon ostetaan matkakortteja asemilla olevista automaateista ja matkan hinta rippuu etäisyydestä.

Autolla
Auton vuokraus hyvä vaihtoehto Taiwanin kiertämiseen. Yritä saada auto jossa on GPS-navigointijärjestelmä englanninkielisellä käyttöliittymällä, sillä isot tiet ovat aina kiinaksi ja englanniksi, mutta sivutiet ja nähtävyydet usein vain kiinaksi. Tarvitset voimassaolevan kansainvälisen ajokortin. Liikennesäännöt ovat normaalit kansainväliset ja liikenne on oikeanpuoleista. Pyydä myös aurinkosuojat mukaan ja käytä niitä, koska aurinkoon jätetty on auto todellinen sauna: lämpötila voi kohota niin korkeaksi auton sisällä, että muoviosat alkavat sulaa.

Liikennetiheys on erittäin suuri, mutta toisaalta joustavaa. Alä suunnitele matkaa kilometrien mukaan suurissa kaupungeissa, länsipuolen mooottoriteillä sekä vuoristo-osuuksilla vaan käytä seuraavia arvoja: Kaupungit 15km/t, länsipuolen moottoritiet 60km/t ja vuoristo-osuudet 40km/t. Moottoriteillä nopein (ja riskialtein) tapa on ajaa ristiin kolmen kaistan välillä.

Länsiranikolla kulkee kaksi moottoritietä. Toinen on kolmekaistainen moottoritie Taipein ja Kaoshiungin välillä. Se on suurten kaupunkien kohdallla nelikaistainen mutta silti aina ruuhkainen. Se on 373km pitkä ja tunnetaan myös nimellä North-South freeway sekä Sun Yat-sen freeway. Toinen etelä-pohjoissuuntainen moottoritie tunnettaan mumerolla 2. Se on nopein tie Taipeista pohjoiseen KeeLungiin sekä etelään mentäessä kannattaa vaihtaa sille TaiChungin kohdalla. Uusin mooottoritie on numero 5 Taipeista vuorten läpi itärannikolle Hualieniin. Moottoriteillä on käytössä tietullit ja maksu on ollut 40NT per asema, tarkista autovuokraajalta viimeisin hintataso. Varaa tasasumma ja katso oikea kaista tullien yläpuolella olevista symboleista.

Itärannikolla ei ole moottoriteitä johtuen lähinnä rakennusolosuhteista. Mutta juuri tämää tekeekin siitä yhden Taiwanin hienoimmista ajoreiteistä, tie on rakennettu (kaiverrettu) vuoren ja Tyynen valtameren väliin joten maisemat ovat todella kaunit. Lisäksi liikenne on vähäistä, joka on harvinaista Taiwanissa.

Ajaminen kaupungeissa Varo skoottereita, kun avaat kadunpuoleisen oven muuten voit nähdä ilmassa lentävän kypärän ja kuskin perässä. Pysäköintipaikkoja on todella vaikea löytää kadunvarrelta, käytä tavaratolojen pysäköintipaikkoja. Väärin parkkeeramisesta auto hinataa pois todella herkästi. Auton hinauspaikka on kirjoitettu kiinaksi liidulla autosi kohdalle, pysäytä taksi ja näytä hanelle kirjoitus ja mene lunastamaan autosi. Lunastusmaksu on noin 3000NT. Vältä ruuhka-aikoja 07:00 - 09:00 sekä 16.00 - 18:00.

Skootterilla
"Taipeissa on 6 miljonaa asukasta ja 3 miljoonaa skootteria" tämä on yleinen uskomus ja kun liikkuu Taipeissa tai muissa kaupungeissa se on helppo uskoa.

Skootterilla liikkuminen on suositeltavaa hiljaisilla alueilla, kuten pienissä kaupungeissa ja Taiwanin pikkusaarilla tai kun haluaa päästä paikkaan minne autolla ei pääse. Taipein keskustassakin voi ajaa ruuhka-aikoina, silloin autojen nopeudet on niin pienet että vakavan onnettomuuden riski on pienin.

Vuokraushinta on 50 kuutioiselle n. 250NTD - 350NTD ja 125 kuutioiselle n. 500NTD. Käytä aina kypärää.

Polkupyörällä
Polkupyörällä liikkuminen voidaan jakaa kaupungin sisäiseen ja pitkänmatkan/vuoristo pyöräilyyn.

Kaupunkeissa rakennetaan koka ajan lisää pyöräteitä ja Taipeissa se alkaa olla kattava. Metroasemilla on saatavilla pyöräilyreittikartasto "Guide for biking in Taipei". Pyörän vuokraaminen onnistuu monessa paikkaa esim. suuri Taiwanilainen polkupyörän valmistaja, Giant, on perustanut monia vuokrauspisteitä Taipeihin ja yhdestä paikasta vuokratun pyörän voi jättää toiseen.

Pitkänmatkan pyöräilyssä kannatta suosia hiljaisia sivuteitä esim. länsirannikolla aivan Taiwanin salmen vierestä kulkevia teitä sekä itärannikon tietä. Taiwanissa on paljon vuoristoteitä ja jos vain kunto riittää näkymät palkisevat vaivan, Varo vuoristossa U-mutkia, Taiwanilaiset autoilijat vetäjät joskus mutkat suoriksi.

MTB pyöräilystä enemmän mitä tehdä Taiwanissa osiosssa.

Puhu
Taiwanissa puhutaan mandariinikiinaa, taiwanin kieleksi kutsuttua minnan-murretta sekä Hakka-murretta. Mandariinikiina on peräisin 1940-luvun lopulta kun KuoMingTanin armeija vetäytyi Taiwanin saarelle ja perusti "väliaikaisen" hallinnon sinne. Minnan on peräisin eteläisestä Fujianin maakunnasta, josta tuli siirtolaisia Taiwaniin 1500 luvulta lähtien. Hakka on myös peräisin manner-Kiinan eteläisistä maakunnista, joissa Hakka-ihmiset asuivat ja osa muutti Taiwnaiin satoja vuosia sitten. Mandariinikiinaa osataan käytännössä kaikkialla ja jos osaat puhua sitä jonkin verran ihmiset puhuvat sinulle takaisin mandariinikiinaa. Kannattaa opetella muutama sana kiinaa, se luo helpon keskusteluavauksen.

Englantia osataan yleensä ottaen kohtuullisesti: erityisesti nuoriso puhuu englantia hyvin, yleensä Amerikan murteella (noin. 300 000 Taiwanilaista nuorta opiskelee vaihto-oppilaana USA:ssa). Joskus puhuminen voi olla vaikeaa, silloin kannattaa kirjoittaa ja ymmärrys syntyy. Tämä juontaa Taiwanilaisesta opetusjärjestelmästä, jossa painotettiin kielioppia luontevan puhumisen kustannuksella (vrt. suomi 1980-luvulla)

Lue
Taiwanissa käytetään perinteisiä kirjoitusmerkkejä, toisin kuin manner-kiinassa, jossa käytetään ns. yksinkertaistettua merkistöä. Perinteisten merkkien historia ulottuu aina Han-dynastian aikoihin eli 206 eaa. ja 200 jaa., eli niillä on yli 2000-vuotinen historia. Jotkut merkit on helppo oppia ja wc-merkit kannattaa opiskella.

Kannattaa katsoa aina katukylteistä kiinalaiset kirjoitusmerkit ja verrata niitä kartasta näkyviin, sillä Taiwanissa on matkailijaa sekoittamassa monta eri tapaa kirjoittaa kirjoitusmerkit länsimaalaisilla aakkosilla (l. romanisointi). Esimerkiksi seuraavat kadunnimet tarkoittavat samaa katua: Zhongshan, Chungshan, Jungshan and Jhongshan. Ensinmainittu on ns. HanyYu PinYin romanisointi, jota käytetään myös manner-Kiinassa. Taiwanissa käytetään myös pinyinistä muokattua TongYong pinyiniä, joka tuli käyttöön 2002, tälle muokkaukselle voi olla myös poliittiset perusteet. Myös Taipein nimi on mielenkiintoinen viritys, jos katsoo sen kiinalaisia merkkejä niin jälkimmäinen osa pitäisi kirjoittaa Hanyu pinyinin mukaan "bei" (=pohjoinen vrt. Bei Jing), jolloin se ääntyy suomalaisittain "pei". Jos aiot opiskella Kiinaa Taiwanissa, älä mene kurssille, jos siellä ei ole käytössä HanyYu pinyinia oppikirjoissa.

Osta
Taiwanin rahayksikkö on uusi Taiwanin dollari (NT$), kiinaksi kuitenkin nimeltään sama yuan (元) kuin mantereellakin, vaikka mantereen rahat eivät tietenkään kelpaa Taiwanissa (saati sitten toistepäin). Valuutta on vaihdettava, mutta vaihtokurssi saaren ulkopuolella tuppaa olemaan heikko. Elokuussa 2007 yhdellä eurolla sai noin 50 NT-dollaria.

Hintataso
Aasian mittapuussa Taiwanin hintataso on kohtuullinen. NT$1000 päiväbudjetilla saa nippa nappa kaksi ateriaa ja yösijan hostellissa tai halvassa hotellissa, rahaa jää hieman yli matkustamiseen tai turisteeraamiseenkin.

Syö


Taiwanissa on ruoka kiinalaiseen tapaan elämän pääasia. Ihmiset syövät paljon ulkona ja sinne mennään koko perheen kanssa isovanhempia myöten.

Taiwanista löytyy kaikki 4 kiinalaista keittiötä sekä thaimaalaisia-, japanilaisia, intialaisia, amerikkalaisia- sekä monia muita ravintoloita. Erityisesti isoimmista kaupungeista löytyvät kaikki kansainväliset ketjuravintolat (Starbucks, McDonalds, Subway, Pizza Hut, Fridays...). Hyviä, edullisia ja laajan valikoiman tarjoavia ruokapaikkoja ovat ostoskeskuksissa, yleensä pohjakerroksessa, sijaitsevat "food courtit".

Taiwanissa syödään tietenkin kiinalaista ruokaa, mutta saari on niittänyt yllättävänkin paljon mainetta muualla Aasiassa kehittämällä (tai omimalla) omalaatuisia ruokalajeja. Lyhyt valikoima:


 * Pihvinuudelit (牛肉麵 niúròu miàn), nuudelikeittoa suussasulavan pehmeillä pihvinpalasilla, höysteenä hieman pikkelsiä
 * Osterimunakas (蚵仔煎 kézǎi jiān), kananmunista, ostereista ja paikallisen krysanteemin lehdistä kokattu ja punaisella kastikkeella koristeltu
 * Aiyu-hyytelö (愛玉 àiyù), paikallisen viikunan siemenistä tehty ja usein jääpedillä tarjoiltu, raikastaa mukavasti kuumana päivänä
 * Hajutofu (臭豆腐 chòudòufu), epäilemättä paikallisista erikoisuuksista pahamaineisin, haju muistuttaa mätäneviä roskia ja makukin on melkoisen maanläheinen. Tarjoillaan useimmiten uppopaistettuna, mutta ankanverellä höystetty mala-keitto on myös suosittua.

Tee "Cha"
Tee liittyy taiwanilaiseen kulttuuriin saumattomasti, vaikka Starbucks ja paikalliset kopioijat (Starducks yms.) ovat tuoneet onnistuneesti "Latte" -kulttuurin Taiwaniin, varsinkin nuorison keskuuteen. Silti Taiwanista löytyy paljon perinteisiä teetaloja, joissa voi nauttia teestä perinteisen teeseremonian, Teen Gongfu-haudutus, mukaisesti. Siinä teevesi kaadetaan monta kertaa pienesta pannusta pienen kuppiin, jossa on teelehtiä, ja sitten tämä kaadetan vadille, lopuksi juodaan viimeinen kupillinen, ja vati lainehtii vedestä. Kannattaa katsoa myös "Cha for Tea" -ketjun valikoimia. Kuuluisin ja kallein Taiwanilainen tee on Oolong Cha, se on jonkiverran hapetettua teetä mutta ei loppuun saakka, jolloin siitä olisi tullut mustaa teetä. Taiwanissa viljellään myös paljon teetä, ja teeviljelmiä näkee paljon vuoristoalueilla 1000-1500 metrin korkeudessa. Taiwanissa ruoan yhteydessä juodaan yleensä teetä, limsoja ja illalla olutta.

Alkoholittomat
Taiwanista löytyy kaikki maailman merkit ja niiden paikalliset kopiot. Lisäksi löytyy loputon valikoima erilaisista aasialaisista hedelmistä tehtyjä juomia. Niitä saa myös automaateista, kokeile vaikka guavasta tehtyä mehua. Muista juoda kesäkuukausina paljon.

Alkoholi
Taiwan on enemmän olut- kuin viinimaa. Kaikki kansainväliset olutmerkit ovat Taiwanissa, ja joissakin yökerhoissa et muuta saakaan. Taiwanin ylivoimaisesti suosituin olut on kuitenkin lager-tyyppinen Taiwan beer. Taiwanissa on myös paljon japanilaisia olutmerkkejä ja niitä saa myös joka kioskista.

Pysy turvassa
Taiwan on suhteellisen turvallinen maa matkailijalle, väkivalta ja ryöstöt ovat harvinaisia. Normaali varovaisuus on toki paikallaan.

Taiwanissa on usein luonnonmullistuksia: maanjäristyksiä, trooppisia myrskyjä (taifuuneita) ja tulvia. Taifuunien saapumien ja voimakkuus voidaan ennustaa etukäteen, joten niihin voi varautua. Pysyttele ehdottomasti sisätiloissa ja varaudu sähkö- sekä vesikatkoihin.

Pysy terveenä
Suomesta lennettäessä Taiwaniin ei juurikaan tarvita mitään rokotuksia. Paikan päällä sairastumista voi välttää mm. menemällä ravintolaan jossa on paljon turisteja ja varmistamalla mitä ruoka sisältää. Myös pullovettä juomalla varmistaa, ettei juomalla saa itseään kipeäksi.

Kunnioita
Kunnioita paikallisia tapoja: oma tai muiden tapa tehdä asioita ei ole sen parempi, se on vain erilainen.

Ota yhteyttä
Taiwan

Taiwan Taiwan Tajvano Taiwán Taiwan ताइवान Taiwan 台湾 Taiwan Taiwan Тайвань Taiwan 台灣 wts:Category:Taiwan